MESTSKÝ ÚRAD V ŽILINE

Materiál na rokovanie pre
Mestské zastupiteľstvo v Žiline

								

Číslo materiálu: _____/2011

K bodu programu

NÁVRH
VŠEOBECNE ZÁVÄZNÉHO NARIADENIA, KTORÝM SA MENÍ A DOPĹŇA 
VŠEOBECNE ZÁVÄZNÉ NARIADENIE Č. 7/2010 - ŠTATÚT MESTA ŽILINA

Materiál obsahuje: 				      		Materiál prerokovaný:

1.	Návrh na uznesenie					
2.	Dôvodová správa	
3.	Materiál					

Predkladá: 

Ing. Dušan Petrík
prednosta mestského úradu

Zodpovedný za vypracovanie:

Ing. Jozef Machyna
vedúci odboru organizačného a vnútornej správy

Žilina, január 2011

UZNESENIE MESTSKÉHO ZASTUPITEĽSTVA V ŽILINE

Všeobecne záväzné nariadenie č.__/2011

Mestské zastupiteľstvo v Žiline

I.	schvaľuje

1.	Všeobecne záväzné nariadenie, ktorým sa mení a dopĺňa Všeobecne záväzné nariadenie č. 7/2010 – Štatút mesta Žilina

DÔVODOVÁ SPRÁVA

Materiál sa predkladá Mestskému zastupiteľstvu v Žiline ako iniciatívny s cieľom:

1.	Zosúladiť vybrané ustanovenia platného Štatútu mesta Žilina so zákonom č. 369/1990 Zb. o obecnom zriadení v znení neskorších predpisov tykajúce sa zvolávania a vedenia zasadnutí mestskej rady, keďže zvolávať a viesť zasadnutia mestskej rady ako i podpisovať jej uznesenia je oprávnený primátor mesta. Zástupca primátora je oprávnený zvolať a viesť zasadnutie mestskej rady v prípade, že tak aspoň raz za tri mesiace neurobí primátor mesta.

2.	Odstrániť neflexibilitu ustanovení týkajúcich komisií mestského zastupiteľstva, ktoré definujú konkrétne stále komisie mestského zastupiteľstva, čo v prípade potreby zrušenia, zmeny, resp. zriadenia nových stálych komisií mestského zastupiteľstva vyžaduje zmenu Štatútu mesta Žilina, ktorý je schvaľovaný v režime všeobecne záväzného nariadenia. Navrhovaná zmena plne rešpektuje ustanovenia zákona č. 369/1990 Zb. o obecnom zriadení v znení neskorších predpisov.
Materiál je v zmysle zákonných podmienok zverejnený na úradnej tabuli mesta od 05.01.2011.

Materiál je v súlade s právnymi predpismi Slovenskej republiky.

Materiál nemá dopad na rozpočet mesta Žilina.

VLASTNÝ MATERIÁL

NÁVRH
Mestské zastupiteľstvo v Žiline podľa § 11 ods. 4 písm. k) a § 24 ods. 1 písm. c) zákona č. 369/1990 Zb. o obecnom zriadení v znení neskorších predpisov (ďalej len „zákon“) schvaľuje toto
Všeobecne záväzné nariadenie č. _________,

ktorým sa mení a dopĺňa Všeobecne záväzné nariadenie č. 7/2010 - Štatút mesta Žilina

Článok I

Štatút mesta Žilina schválený ako všeobecne záväzné nariadenie č. 7/2010 zo dňa 28.06.2010, ktoré nadobudlo účinnosť 23.07.2010, sa mení a dopĺňa takto:

1.	V Článku 13 ods. 1 sa za slová “§ 13b“ vkladajú slová “a § 14 ods. 4“.
 
2.	V Článku 13 ods. 2 sa vypúšťajú slová “a na základe písomného poverenia primátora mesta vedie mestskú radu“.

3.	V Článku 15 odsek 1 znie
“ Komisie mestského zastupiteľstva (ďalej len „komisie“) môže v súlade s § 10 ods. 2 a § 15 zákona mestské zastupiteľstvo zriaďovať ako svoje stále alebo dočasné poradné, iniciatívne a kontrolné orgány.“
 
4.	V Článku 15 sa vypúšťajú odseky 6 a 7. Doterajší odsek 8 sa označuje ako odsek 6.

5.	V Článku 20 ods. 5 sa za pôvodnú odrážku dopĺňa nová odrážka, ktorá znie
“primátor mesta v súlade s § 13 ods. 4 písm. a) zvoláva a vedie zasadnutia mestskej rady a podpisuje uznesenia mestskej rady“.

Článok II

Všeobecne záväzné nariadenie, ktorým sa mení a dopĺňa Štatút mesta Žilina, bolo schválené na zasadnutí Mestského zastupiteľstva v Žiline dňa ____________ a nadobúda účinnosť dňom __________.

Ing. Igor Choma
primátor mesta Žilina